
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 373 


26 Μαρτίου 2002 


ΑΠΟΦΑΣΕΙ Σ 

Αριθ. 155492/Β.638 

Καθορισμός Κανόνων Επενδυτικής Συμπεριφοράς για την 
αξιοποίηση της κινητής περιουσίας των Ασφαλιστικών 
Οργανισμών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 42 του Ν. 2676/99 (1/Α) "Οργανωτική και λει¬ 
τουργική αναδιάρθρωση των φορέων κοινωνικής ασφάλι¬ 
σης και άλλες διατάξεις". 

2. Την παράγραφο 14 του άρθρου 28 του Ν. 2992/2002 
(ΦΕΚ 54 τεύχος Α') "Μέτρα για την ενίσχυση της Κεφαλαια¬ 
γοράς και την ανάπτυξη της επιχειρηματικότητας και άλλες 
διατάξεις". 

3. Το άρθρο 40 του Ν. 849/78 (232/Α) όπως συμπληρώθη¬ 
κε με το άρθρο 8 του Ν. 2129/93/(57/Α). 

4. Τις διατάξεις του Π.Δ/τος 372/14.9.95 (201/Α) "Μεταφο¬ 
ρά της Γ.Γ.Κ.Α. από το Υπουργείο Υγείας - Πρόνοιας & Κοι¬ 
νωνικών Ασφαλίσεων, στο Υπουργείο Εργασίας". 

5. Την από 114/14.3.2000 κοινή απόφαση των Υπουργών 
Εθνικής Οικονομίας και Εργασίας & Κοιν. Ασφαλίσεων, και 
του Διοικητή της Τράπεζας της Ελλάδος "Συγκρότηση Επι¬ 
τροπής Ελέγχου και Εποπτείας της Διαχείρισης της περιου¬ 
σίας των Ασφαλιστικών Οργανισμών". 

6. Το από 5.3.2002 έγγραφο της Ειδικής Επιτροπής Ελέγ¬ 
χου και Εποπτείας της Διαχείρισης της Περιουσίας των 
Ασφαλιστικών Φορέων. 

7. Το γεγονός ότι από την απόφαση αυτή δεν προκαλείται 
δαπάνη σε βάρος του κρατικού προϋπολογισμού, αποφασί¬ 
ζουμε: 

Α. ΠΛΑΙΣΙΟ ΕΠΕΝΔΥΣΕΩΝ ΤΩΝ ΑΣΦΑΛΙΣΤΙΚΩΝ ΦΟΡΕΩΝ 
ΑΡΜΟΔΙΟΤΗΤΟΣ ΤΟΥ ΥΠΟΥΡΓΕΙΟΥ ΕΡΓΑΣΙΑΣ & ΚΟΙΝΩΝΙ¬ 
ΚΩΝ ΑΣΦΑΛΙΣΕΩΝ ΣΕ ΚΙΝΗΤΕΣ ΑΞΙΕΣ. 

1. Επενδύσεις Ασφαλιστικών Φορέων που διενεργούνται 
ελεύθερα 

Οι Ασφαλιστικοί Φορείς αρμοδιότητος του Υπουργείου 
Εργασίας και Κοινωνικών Ασφαλίσεων επιτρέπεται με απο¬ 
φάσεις των Δ.Σ. τους να επενδύουντα διαθέσιμό τους ελεύ¬ 
θερα σε: 

• τίτλουςτου Ελληνικού Δημοσίου, τόσο στηνπρωτογενή 
όσο και στη δευτερογενή αγορά, και 


• ομόλογα Τραπεζών που λειτουργούν νόμιμα στην Ελλά¬ 
δα. 

Επίσης, οι Ασφαλιστικοί Φορείς μπορούν να διενεργούν με 
τους ίδιους όρους: 

α. επενδύσεις σε τίτλους του Ελληνικού Δημοσίου με τη 
μορφή της αγοράς με σύμφωνο επαναπώλησης (πράξεις 
ΒΕΡ05) με σκοπό την αποτελεσματική διαχείριση των δια¬ 
θεσίμων τους βραχυχρονίως 

β. αγορές μετοχοποιήσιμων τίτλων (προμέτοχα) του Ελ¬ 
ληνικού Δημοσίου 

γ. επενδύσεις που δεν εμπίπτουν στο πεδίο εφαρμογής 
του άρθρου 40 του Ν. 2676/99. 

Οι επενδύσεις της τελευταίας περίπτωσης γ διενεργού- 
νται σύμφωνα με όσα ειδικότερα ορίζονται από τη διέπουσα 
τις επενδύσεις αυτές νομοθεσία, όπως εκάστοτε ισχύει. 

Ελεύθερα πραγματοποιούνται και οι ρευστοποιήσεις 
όλων των κινητών αξιών που αναφέρονται πιο πάνω. 

2. Επενδύσεις που διενεργούνται με προϋποθέσεις και όρια 
Οι Ασφαλιστικοί Φορείς επιτρέπεται με αποφάσεις των 
Δ.Σ. τους να επενδύουν και στις παρακάτω κινητές αξίες: 

α. μετοχές και άλλα χρεόγραφα εταιρειών εισηγμένων στο 
Χρηματιστήριο Αξιών Αθηνών (ΧΑΑ) 
β. μετοχές εταιρειών που διατίθενται σε δημόσια εγγραφή 
για να εισαχθούν στο ΧΑΑ 

γ. μερίδια αμοιβαίων κεφαλαίων τα οποία επενδύουν το 
ενεργητικό τους σε τίτλους σταθερού εισοδήματος και με¬ 
τοχές εισηγμένες στο ΧΑΑ 

δ. μερίδια αμοιβαίων κεφαλαίων ακίνητης περιουσίας 
ε. συμβόλαια μελλοντικής εκπλήρωσηςτου Χρηματιστηρί¬ 
ου Παραγώγων Αξιών (ΧΠΑ) 

στ. σε άλλες κινητές αξίες, εφόσον αυτό προβλέπεται από 
σχετική διάταξη νόμου ή Κανονιστική Πράξη (μετοχές εται¬ 
ρειών που ιδιωτικοποιούνται, κ.λπ.) 

καθώς και σε ακίνητα, μέχρι ποσοστού 23% των ποσών 
που προκύπτουν από το συνυπολογισμό των εξής στοιχείων 
του Ενεργητικού τους: 

α. των κατατεθειμένων στην Τράπεζα της Ελλάδος διαθε¬ 
σίμων κεφαλαίων καθώς και των κεφαλαίων της ταμειακής 
διαχείρισης 

β. των επενδύσεων σε τίτλους του Ελληνικού Δημοσίου με 
βάση τις τρέχουσες τιμές αυτών 
γ. των επενδύσεων σε ακίνητα, με βάση την αντικειμενική 
τους αξία 

δ. των επενδύσεων σε κινητές αξίες, με βάση τις τρέχου¬ 
σες τιμές 

ε. των προϋπολογισθέντων ετήσιων τακτικών εσόδων, 
εξαιρουμένων των αντικρυζόμενων δαπανών και αφαιρου- 

μενού του ποσού που αντιστοιχεί, είτε στο ήμισυ των προ- 
βλεπόμενων στον προϋπολογισμό τακτικών δαπανών του 
Ασφαλιστικού Φορέα, εάν η αναλογική σχέση μεταξύ των 
ασφαλισμένων του, εν ενεργεία υπαλλήλων και συνταξιού¬ 
χων, είναι τουλάχιστον 3 προς 1, είτε στο σύνολο των ετή¬ 
σιων τακτικών δαπανών του, που έχουν προϋπολογισθεί, 
εάν η εν λόγω σχέση των εν ενεργεία υπαλλήλων προς τους 
συνταξιούχους είναι δυσμενέστερη. 

Το παραπάνω ποσοστό 23% κατανέμεται κατά 40% σε 
επενδύσεις ακινήτων και κατά 60% σε επενδύσεις κινητών 
αξιών. Η κατανομή αυτή σε κινητές αξίες και ακίνητα ισχύει 
μέχρι 31.12.2004. Επενδύσεις σε ακίνητα και κινητές αξίες 
(πλην Τίτλων του Ελληνικού Δημοσίου και Ομολόγων Τρα¬ 
πεζών που λειτουργούν στην Ελλάδα), που υπερβαίνουν το 
ποσοστό 23%, επιτρέπονται ύστερα από την έκδοση κοινής 
απόφασης του Υπουργού Εργασίας και Κοινωνικών Ασφαλί¬ 
σεων και του Διοικητή της Τράπεζας της Ελλάδος. 

Δεν υπάρχουν όρια για την πραγματοποίηση επενδύσεων 
σε Τίτλους του Ελληνικού Δημοσίου και Ομόλογα Τραπεζών 
που λειτουργούν στην Ελλάδα. 

3. Διαδικασία διενέργειας επενδύσεων και ρευστοποιήσε¬ 
ων των κινητών αξιών 

Α. Επενδύσεις σε κινητές αξίες 

Οι Ασφαλιστικοί Φορείς ευθύς με την υποβολή της κάθε 
εντολής για ανάληψη των απαιτουμένων κεφαλαίων για 
επένδυση που δίδουν στην Τράπεζα της Ελλάδος, υποχρε- 
ούνται να υποβάλλουν στην Επιτροπή καθώς και στο Υπουρ¬ 
γείο Εργασίας και Κοινωνικών Ασφαλίσεων, τα εξής: 

1. Ανάλυση των εξής στοιχείων του ενεργητικού τους: 

α. των κατατεθειμένων στην Τράπεζα της Ελλάδος διαθε¬ 
σίμων κεφαλαίων καθώς και των κεφαλαίων της ταμειακής 
διαχείρισης 

β. των επενδύσεων σε τίτλους του Ελληνικού Δημοσίου με 
βάση τις τρέχουσες τιμές 

γ. των επενδύσεων σε ακίνητα, με βάση την αντικειμενική 
αξία, και σε κινητές αξίες, με βάση τις τρέχουσες τιμές 

δ. των προϋπολογισθέντων ετήσιων τακτικών εσόδων, 
εξαιρουμένων των αντικρυζόμενων δαπανών και αφαιρου- 
μένου του ποσού που αντιστοιχεί, είτε στο ήμισυ των προ- 
βλεπόμενων στον προϋπολογισμό τακτικών δαπανών του 
Ασφαλιστικού Φορέα, εάν η αναλογική σχέση μεταξύ των 
ασφαλισμένων του, εν ενεργεία υπαλλήλων και συνταξιού¬ 
χων, είναι τουλάχιστον 3 προς 1, είτε στο σύνολο των ετή¬ 
σιων τακτικών δαπανών του, που έχουν προϋπολογισθεί, 
εάν η εν λόγω σχέση των εν ενεργεία υπαλλήλων προς τους 
συνταξιούχους είναι δυσμενέστερη. 

2. Αριθμό ασφαλισμένων εν ενεργεία και συνταξιούχων και 
ετήσιες τακτικές δαπάνες (συντάξεις, βοηθήματα, κ.λπ.), 
όπως αυτές προκύπτουν από τον αρμοδίως εγκεκριμένο 
προϋπολογισμό του Φορέα. 

3. Είδος και κατηγορίες επένδυσης. 

4. Ποσό ανά κατηγορία επένδυσης. 

Η Επιτροπή ελέγχει την τήρηση των διατάξεων του νομο¬ 
θετικού πλαισίου που διέπει τις επενδύσεις των Ασφαλιστι¬ 
κών Φορέων σε κινητές αξίες και των κανόνων επενδυτικής 
συμπεριφοράς. Σε περίπτωση παράβασης αποστέλλει στο 
τέλος κάθε μήνα σχετικό πόρισμα στο Υπουργείο Εργασίας 
και Κοινωνικών Ασφαλίσεων. 

Β. Ρευστοποιήσεις κινητών αξιών 

Οι ρευστοποιήσεις κινητών αξιών πραγματοποιούνται και 
γνωστοποιούνται με την ίδια ως άνω διαδικασία που προ- 
βλέπεται και για την διενέργεια των επενδύσεων. 

Εξαιρούνται οι ρευστοποιήσεις μετοχών ανωνύμων τρα¬ 
πεζικών εταιρειών για τις οποίες απαιτείται η έκδοση κοινής 
απόφασης του Υπουργού Εργασίας και Κοινωνικών Ασφαλί¬ 
σεων και του Διοικητή της Τ ράπεζας της Ελλάδος. 


4. Συγκρότηση αμοιβαίων κεφαλαίων και σύσταση ΑΕΔΑΚ 
από τους Ασφαλιστικούς Φορείς 

Οι Ασφαλιστικοί Φορείς, μπορούν να συγκροτούν ίδια ή 
ομαδικά αμοιβαία κεφάλαια, να συστήνουν Ανώνυμες Εται¬ 
ρείες Διαχείρισης Αμοιβαίων Κεφαλαίων (ΑΕΔΑΚ) στις οποί¬ 
ες συμμετέχει μία νόμιμα λειτουργούσα στην Ελλάδα Τρά¬ 
πεζα ή να αναθέτουν τη συγκρότηση αμοιβαίων κεφαλαίων 
σε ήδη λειτουργούσες ΑΕΔΑΚ. 

Τα στοιχεία στα οποία στηρίζονται οι επενδυτικές επιλο¬ 
γές των διαχειριστών των αμοιβαίων κεφαλαίων και των με¬ 
λών των οργάνων διοίκησης των ΑΕΔΑΚ των Ασφαλιστικών 
Φορέων υπόκεινται σε τακτικό ή περιοδικό έλεγχο από την 
Επιτροπή. 

5. Επιβολή ποινών 

Μετά από εισήγηση της Επιτροπής, οι ποινές επιβάλλο¬ 
νται με κοινή απόφαση των Υπουργών Οικονομίας & Οικο¬ 
νομικών, Εργασίας και Κοινωνικών Ασφαλίσεων και του Δι¬ 
οικητή της Τράπεζας της Ελλάδος σύμφωνα με το άρθρο 4 
της υπ’ αριθμ. Γ5/2028/30.4.2001 (ΦΕΚ559 Β') κοινής από¬ 
φασης των ιδίων και της παραγράφου 7 του άρθρου 42 του 
Ν. 2676/1999 (ΦΕΚ 1 Α'). 

Β. ΚΑΝΟΝΕΣ ΕΠΕΝΔΥΤΙΚΗΣ ΣΥΜΠΕΡΙΦΟΡΑΣ ΓΙΑ ΤΗΝ 
ΑΞΙΟΠΟΙΗΣΗ ΤΗΣ ΚΙΝΗΤΗΣ ΠΕΡΙΟΥΣΙΑΣ ΤΩΝ ΑΣΦΑΛΙΣΤΙ¬ 
ΚΩΝ ΦΟΡΕΩΝ ΑΡΜΟΔΙΟΤΗΤΟΣ ΤΟΥ ΥΠΟΥΡΓΕΙΟΥ ΕΡ¬ 
ΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ. 

1. Υιοθέτηση συνετής διαχείρισης στη λήψη επενδυτικών 
αποφάσεων 

Οι επενδυτικές αποφάσεις για την αξιοποίηση της κινητής 
περιουσίας των Ασφαλιστικών Φορέων αρμοδιότητος του 
Υπουργείου Εργασίας και Κοινωνικών Ασφαλίσεων θα πρέ¬ 
πει να λαμβάνονται στο πλαίσιο συνετής διαχείρισης. 

2. Χάραξη της επενδυτικής πολιτικής και των επενδυτικών 
στόχων 

Η Επενδυτική Πολιτική και οι στόχοι θα πρέπει να καθορί¬ 
ζονται με τρόπο ώστε: 

α. οι επενδυτικές επιλογές των Ασφαλιστικών Φορέων να 
έχουν κυρίως μακροπρόθεσμο χρονικό ορίζοντα με γνώμο¬ 
να την επίτευξη της μεγαλύτερης δυνατής απόδοσης με 
ελαχιστοποίηση του αναλαμβανόμενου κινδύνου. Πάντως, 
τα Δ.Σ. των Φορέων δύνανται, ανεξάρτητα του μακροπρό¬ 
θεσμου χρονικού ορίζοντα των επενδύσεων, να προβαίνουν 
με αιτιολογημένη απόφασή τους, σε ρευστοποιήσεις εφό¬ 
σον η στρατηγική αποβαίνει προς όφελος των Φορέων 

β. να βοηθά στην κατανόηση, ταυτοποίηση και μέτρηση 
των αναμενόμενων επιπέδων απόδοσης και κινδύνου 

γ. να προσφέρεται για συγκριτική αξιολόγηση (άθηοά- 
πιαΓΚίης) 

δ. να επιτυγχάνεται σε ικανοποιητικό βαθμό η διαφορο¬ 
ποίηση των περιουσιακών στοιχείων με ιδιαίτερη έμφαση 
στην ευρεία διασποράτων επενδύσεων ώστε να αποφεύγε¬ 
ται οποιαδήποτε σώρευση κινδύνων για το σύνολο του χαρ¬ 
τοφυλακίου 

ε. να λαμβάνει υπόψη και τις υποχρεώσεις των Ασφαλιστι¬ 
κών Φορέων - τόσο βραχυπρόθεσμα όσο και μακροπρόθε¬ 
σμα - σε σχέση με την ισχύουσα αλλά και την αναμενόμενη 
αναλογική σχέση μεταξύ των εν ενεργεία ασφαλισμένων και 
συνταξιούχων, την ασφαλιστική ωρίμανση των Φορέων και 
το μέγεθος των υφιστάμενων αποθεματικών κεφαλαίων. 

3. Κριτήρια επενδυτικών επιλογών 

Με γνώμονα τη συνετή διαχείριση, οι Ασφαλιστικοί Φορείς 
μπορούν να επενδύουν σε: 

α. μετοχές εισηγμένες στο ΧΑΑ 

β. μετοχές εταιρειών που διατίθενται σε δημόσια εγγραφή 
για να εισαχθούν στο ΧΑΑ 

γ. μερίδια αμοιβαίων κεφαλαίων τα οποία επενδύουν το 

ενεργητικό τους σε τίτλους σταθερού εισοδήματος και με¬ 
τοχές εισηγμένες στο ΧΑΑ. 
δ. μερίδια αμοιβαίων κεφαλαίων ακίνητης περιουσίας 
ε. συμβόλαια μελλοντικής εκπλήρωσης του Χρηματιστη¬ 
ρίου Παραγωγών Αξιών (ΧΠΑ) 

Οι επενδυτικές αποφάσεις σε σχέση με τις παραπάνω κι¬ 
νητές αξίες, πρέπει να λαμβάνονται, ανάλογα με το είδος 
της κινητής αξίας και σύμφωνα με τα παρακάτω κριτήρια 
που προσιδιάζουν στη φύση και τους στόχους των Ασφαλι¬ 
στικών Φορέων. 

Α. Μετοχές εισηγμένες στο ΧΑΑ 

Πρέπει να προτιμώνται μετοχές που έχουν μεγάλη ρευ¬ 
στότητα και εμπορευσιμότητα και ανήκουν σε εταιρείες 
υψηλής ή μεσαίας κεφαλαιοποίησης με υψηλό δείκτη φε- 
ρεγγυότητας. 

Έμφαση δίδεται σε μετοχές εταιρειών του δείκτη 
ΕΤ3Ε/Α3Ε-20 και κυρίως σε μετοχές εταιρειώντων οποίων η 
κεφαλαιοποίηση ξεπερνάειτο 1 δισ. Ευρώ. Επίσης και σε με¬ 
τοχές εταιρειών του δείκτη ΡΤ3Ε/Α8Ε-40 και κυρίως σε με¬ 
τοχές εταιρειώντων οποίων η κεφαλαιοποίηση ξεπερνάει τα 
250 εκατ. ευρώ. 

Επενδύσεις σε μετοχές εταιρειών χαμηλής κεφαλαιοποίη¬ 
σης ή εταιρειών που ανήκουν σε κλάδους που χαρακτηρίζο¬ 
νται από ιδιαίτερο κίνδυνο θα πρέπει να αποφεύγονται και εν 
πάσει περιπτώσει δεν θα πρέπει να υπερβαίνουν στο σύνο¬ 
λό τους ποσοστό 5% επί της συνολικής αξίας του μετοχικού 
χαρτοφυλακίου του Ασφαλιστικού Φορέα. 

Η εντολή του Ασφαλιστικού Φορέα για την πραγματοποίη¬ 
ση των ανωτέρω επενδύσεων συνοδεύεται από την σχετική 
απόφαση του Δ.Σ. και από εμπεριστατωμένη αιτιολογική έκ¬ 
θεση στην οποία θα αναφέρονται τα ποιοτικά και ποσοτικά 
κριτήρια αξιολόγησης και επιλογής των μετοχών τα οποία 
συνεκτιμήθηκαν για τη λήψη των συγκεκριμένων επενδυτι¬ 
κών αποφάσεων. 

Ενδεικτικά προτείνονται: 

1. Ποιοτικά κριτήρια (όπως): 

α. προϊόν και δραστηριότητα της εταιρείας 
β. συγκρίσεις με τα στοιχεία του κλάδου στον οποίο ανή¬ 
κει η εταιρεία 
γ. μερισματική πολιτική 
δ. μετοχική σύνθεση 
ε. συνδεδεμένες εταιρείες 
ζ. σύστημα εταιρικής διακυβέρνησης 
η. προοπτικές εταιρείας. 

2. Ποσοτικά κριτήρια (όπως): 
α. στοιχεία ισολογισμού 

β. ανάλυση αριθμοδεικτών 
γ. ανάλυση ταμειακών ροών 
δ. χρηματιστηριακοί δείκτες 

ε. διαχρονική ανάλυση βασικών μεγεθών της εταιρείας 
ζ. τεχνική ανάλυση. 

Β. Μετοχές εταιρειών που διατίθενται σε δημόσια εγγρα¬ 
φή για να εισαχθούν στο ΧΑΑ 
Η επένδυση σε μετοχές εταιρειών που διατίθενται σε δη¬ 
μόσια εγγραφή για να εισαχθούν στο ΧΑΑ σύμφωνα με την 
κείμενη νομοθεσία, επιτρέπεται εφόσον έχουν χορηγηθεί οι 
απαραίτητες εγκρίσεις από τις αρμόδιες προς τούτο Διοικη¬ 
τικές Αρχές. 

Ως χρονική περίοδος της δημόσιας εγγραφής λαμβάνεται 
η οριζόμενη στο Ενημερωτικό Δελτίο της εισαγόμενης εται¬ 
ρείας όπως αυτό έχει εγκριθεί με σχετικές αποφάσεις του 
Δ.Σ. του ΧΑΑ και της Επιτροπής Κεφαλαιαγοράς. 

Γ. Μερίδια αμοιβαίων κεφαλαίων 

Οι Ασφαλιστικοί Φορείς μπορούν να επενδύουν σε μερίδια 
αμοιβαίων κεφαλαίων τα οποία επενδύουν το ενεργητικό 
τους σε τίτλους σταθερού εισοδήματος και μετοχές εισηγ¬ 


μένες στο ΧΑΑ. Πρέπει να προτιμώνται διαφορετικοί τύποι 
αμοιβαίων κεφαλαίων έτσι ώστε να επιτυγχάνεται διαφορο¬ 
ποίηση του χαρτοφυλακίου των Ασφαλιστικών Φορέων. 

Για τις επενδύσεις σε μερίδια μετοχικών αμοιβαίων κεφα¬ 
λαίων, ισχύουν και έχουν ανάλογη εφαρμογή οι προαναφε- 
ρόμενοι όροι και προϋποθέσεις για επενδύσεις σε μετοχές 
εισηγμένες στο ΧΑΑ και μετοχές εταιρειών που διατίθενται 
σε δημόσια εγγραφή για να εισαχθούν στο ΧΑΑ. 

Ο Ασφαλιστικός Φορέας ενημερώνει την Επιτροπή για την 
αγορά μεριδίων αμοιβαίου κεφαλαίου υποβάλλοντας τη 
σχετική απόφαση του Δ.Σ. και έκθεση στοιχείων με την οποία 
θα καθίσταται δυνατή η αξιολόγηση των αμοιβαίων κεφα¬ 
λαίων των οποίων τα μερίδια αποκτήθηκαν. 

Στην έκθεση θα πρέπει να αναφέρονται (ενδεικτικά) τα εξής: 
α. ο όμιλος στον οποίο εντάσσεται και ασκεί δραστηριότη¬ 
τα η ΑΕΔΑΚ, στην διαχείριση της οποίας ανήκει το αμοιβαίο 
κεφάλαιο 

β. η Διοίκηση και η Επενδυτική Επιτροπή της ΑΕΔΑΚ 
γ. η κατηγορία στην οποία ανήκει το αμοιβαίο κεφάλαιο, 
σύμφωνα με την ονοματολογική κατάταξη της Επιτροπής 
Κεφαλαιαγοράς και ο σκοπός του αμοιβαίου κεφαλαίου 
δ. το ύψος και η διάρθρωση του ενεργητικού του αμοιβαί¬ 
ου κεφαλαίου 

ε. η διασποράτου ενεργητικού (εεεθΐ εΙΙοοεϋοπ), διασπο- 
ρά σε κλάδους, διασπορά σε μετοχές κλάδων 
ζ. οι προμήθειες εισόδου και εξόδου 
η. η εξέλιξη των αποδόσεωντου αμοιβαίου κεφαλαίου κα¬ 
τά τα τελευταία πέντε (5) έτη (ή για μικρότερο διάστημα ανά¬ 
λογα με το χρόνο λειτουργίας του αμοιβαίου κεφαλαίου) 
θ. η εξέλιξη των αποδόσεωντου αμοιβαίου κεφαλαίου συ¬ 
γκριτικά με άλλα αμοιβαία κεφάλαια της κατηγορίας του κα¬ 
θώς και με το Γ ενικό Δείκτη του ΧΑΑ για τα μετοχικά και τα 
μικτά αμοιβαία κεφάλαια 

ι. η απόδοση των αμοιβαίων κεφαλαίων σταθμισμένη με 
τον κίνδυνο. 

Δ. Συμβόλαια μελλοντικής εκπλήρωσης του Χρηματιστη¬ 
ρίου ΠαραγώγωνΑξιών (ΧΠΑ) 

Οι επενδύσεις σε συμβόλαια μελλοντικής εκπλήρωσης 
του Χρηματιστηρίου Παραγώγων Αξιών (ΧΠΑ) διενεργού- 
νται με αποκλειστικό σκοπό την αντιστάθμιση επενδυτικών 
κινδύνων, τηρουμένης της ισχύουσας χρηματιστηριακής 
νομοθεσίας που διέπει τα προϊόντα αυτά. 

4. Διασπορά του χαρτοφυλακίου των ασφαλιστικών φορέων 
Στο πλαίσιο της συνετής διαχείρισης πρέπει να επιδιώκεται 
η μεγαλύτερη δυνατή διαφοροποίηση του χαρτοφυλακίου με 
τον καθορισμό αφενός αναλογιών μεταξύ βασικών επενδυτι¬ 
κών κατηγοριών (αεεθί ιηίχ), δηλαδή μετοχών, τίτλων σταθε¬ 
ρού εισοδήματος, αμοιβαίων κεφαλαίων, κ.λπ., και αφετέρου 
παραμέτρων διασποράς, έτσι ώστε να μπορεί να επιτυγχάνο¬ 
νται καλύτεροι όροι για τη μεγιστοποίηση της απόδοσης και 
την ελαχιστοποίηση του επενδυτικού κινδύνου. 

Ειδικότερα: 

α. η διασπορά στο μετοχικό χαρτοφυλάκιο δεν δύναται να 
υπερβαίνει μετοχές περισσοτέρων των 30 εταιριών 
β. οι Ασφαλιστικοί Φορείς δεν επιτρέπεται να τοποθετούν 
πάνω από το 5% του μετοχικού χαρτοφυλακίου τους σε με¬ 
τοχές του ίδιου εκδότη ή πάνω από το 5% του χαρτοφυλακί¬ 
ου των μεριδίων αμοιβαίων κεφαλαίων σε μερίδια του ίδιου 
αμοιβαίου κεφαλαίου 

γ. οι επενδύσεις σε μετοχές εταιρειών που ανήκουν στον 
ίδιο κλάδο δεν θα πρέπει να υπερβαίνουν ποσοστό 30% του 
μετοχικού χαρτοφυλακίου των Ασφαλιστικών Φορέων 
δ. στην περίπτωση που ο Ασφαλιστικός Φορέας δεν δια¬ 
θέτει καθόλου μετοχικό χαρτοφυλάκιο ή χαρτοφυλάκιο με¬ 
ριδίων αμοιβαίων κεφαλαίων, κάθε νέα τοποθέτηση που 
εμπίπτει στις περιπτώσεις β και γ, θα εξετάζεται από την Επι- 

τροπή στο πλαίσιο του ελέγχου νομιμότητας που αυτή 
ασκεί, και θα λαμβάνονται υπόψη τα στοιχεία του χαρτοφυ¬ 
λακίου του Ασφαλιστικού Φορέα. 

Τα παραπάνω όρια και περιορισμοί ισχύουν για επενδύσεις 
που πραγματοποιούνται από την ημερομηνία έναρξης εφαρ¬ 
μογής των κανόνων επενδυτικής συμπεριφοράς για την αξιο¬ 
ποίηση της κινητής περιουσίας των Ασφαλιστικών Φορέων. 

5. Αποτίμηση των κινητών αξιών του χαρτοφυλακίου των 
Ασφαλιστικών Φορέων 

Για την ακριβή, έγκυρη και έγκαιρη παρακολούθηση της 
επενδυτικής δραστηριότητας, καθώς και την προσέγγιση 
και ανάλυση στοιχείων για τη διασφάλιση της ορθότητας 
στη λήψη των επενδυτικών αποφάσεων, θα πρέπει οι Ασφα¬ 
λιστικοί Φορείς να προβαίνουν στην αποτίμηση του χαρτο¬ 
φυλακίου τους, ανάλογα με το είδος της κινητής αξίας, σύμ¬ 
φωνα με τις παρακάτω αρχές αποτίμησης: 

Α. Τίτλοι του Ελληνικού Δημοσίου 

Η αποτίμηση των τίτλων του Ελληνικού Δημοσίου θα γίνε¬ 
ται με βάση τις τιμές που δημοσιεύει η Ηλεκτρονική Δευτε¬ 
ρογενής Αγορά Τίτλων (ΗΔΑΤ) της Τράπεζας της Ελλάδος. 

Β. Μετοχές 

Η αποτίμηση των μετοχών θα γίνεται με βάση τις τιμές 
κλεισίματος που δημοσιεύονται στο ημερήσιο δελτίο τιμών 
του ΧΑΑ. Γ ια μετοχές που διατίθενται σε δημόσια εγγραφή 
για να εισαχθούν στο ΧΑΑ θα λαμβάνεται υπόψη, και μέχρι 
τη διαπραγμάτευσή τους στο ΧΑΑ, η τιμή κτήσης τους. 

Γ. Μερίδια αμοιβαίων κεφαλαίων 

Η αποτίμηση των μεριδίων των αμοιβαίων κεφαλαίων θα 
γίνεται με βάση τις τιμές εξαγοράς που δημοσιεύονται κα¬ 
θημερινά στον Τύπο. 

Δ. Συμβόλαια μελλοντικής εκπλήρωσης του Χρηματιστη¬ 
ρίου ΠαραγώγωνΑξιών (ΧΠΑ). 

Η αποτίμηση των συμβολαίων μελλοντικής εκπλήρωσης 
του Χρηματιστηρίου ΠαραγώγωνΑξιών (ΧΠΑ) θα γίνεται με 
βάση τις τιμές που δημοσιεύονται καθημερινά στον Τύπο. 

6. Διασφάλιση του εμπιστευτικού χαρακτήρα των επενδυ¬ 
τικών αποφάσεων καθώς και της ομαλότητος και της εύρυθ¬ 
μης λειτουργίας της αγοράς κεφαλαίων 

Οι Ασφαλιστικοί Φορείς, στο πλαίσιο της επενδυτικής τους 
δραστηριότητας, λαμβάνουν όλα τα απαραίτητα μέτρα τα 
οποία διασφαλίζουν τον εμπιστευτικό χαρακτήρα των επεν¬ 
δυτικών αποφάσεων καθώς και την ομαλότητα και την εύ¬ 
ρυθμη λειτουργία της αγοράς κεφαλαίων. 

Οι Ασφαλιστικοί Φορείς: 

α. ασκούν την επενδυτική τους δραστηριότητα με τρόπο 
που διασφαλίζει την ομαλότητα και την εύρυθμη λειτουργία 
της αγοράς (αποφυγή δημιουργίας αστάθειας ή στρέβλω¬ 
σης των τιμών), εξυπηρετώντας με τον καλύτερο δυνατό 
τρόπο τα συμφέροντα των ασφαλισμένων τους 

β. διασφαλίζουν την αυτονομία και τον εμπιστευτικό χα- 
ρακτήρατων επενδυτικών αποφάσεων, ιδίως στο εσωτερικό 
τους, και μεριμνούν για την αποφυγή καταστάσεων σύ¬ 
γκρουσης συμφερόντων λαμβάνοντας μέτρα για τη διευθέ¬ 
τηση τέτοιων καταστάσεων που ενδέχεται να παρουσια¬ 
στούν κατά την ενάσκηση της δραστηριότητάς τους. 

Ειδικότερα, τα μέλη των Διοικητικών Συμβουλίων και οι 
υπάλληλοι των Ασφαλιστικών Φορέων καθώς και οι σύμβου¬ 
λοι αξιοποίησης των περιουσιακών στοιχείων οποιοσδήποτε 
νομικής μορφής και σχέσης εργασίας με τους Ασφαλιστικούς 
Φορείς που μετέχουν κατά την ενάσκηση των καθηκόντων 
τους στις διαδικασίες διαμόρφωσης και λήψης των επενδυτι¬ 
κών αποφάσεων για την αξιοποίηση των διαθεσίμων του χαρ¬ 
τοφυλακίου και της εν γένει περιουσίας τους, οφείλουν: 

α. να αποτρέπουν την καταχρηστική εκμετάλλευση εμπι- 
στευτικών πληροφοριών, τη διάδοση ανακριβών ή παρα¬ 


πλανητικών πληροφοριών ως προς κινητές αξίες εισηγμένες 
ή εισαγόμενες σε οργανωμένη χρηματιστηριακή αγορά 

β. να μην προβαίνουν σε αγορά ή πώληση μετοχών εισηγ¬ 
μένων σε οργανωμένη χρηματιστηριακή αγορά για τις οποί¬ 
ες γνωρίζουν ότι ο Ασφαλιστικός Φορέας στον οποίο παρέ¬ 
χουν τις υπηρεσίες τους προτίθεται να προβεί σε αγορά ή 
πώληση, αποσκοπώντας σε εκμετάλλευση της πληροφο¬ 
ρίας αυτής για προσωπικό όφελος. 

γ. να αποτρέπουν την πραγματοποίηση άμεσου ή έμμεσου 
οικονομικού ή άλλου οφέλους των ιδίων ή των άμεσα συνδε- 
δεμένων με αυτούς προσώπων, που δύναται να επηρεάσει 
την ανεξαρτησία των επενδυτικών αποφάσεων. 

Η τήρηση του εμπιστευτικού χαρακτήρα των επενδυτικών 
αποφάσεων ισχύει επίσης και για τα μέλη της Επιτροπής, 
τους υπαλλήλους της Τράπεζας της Ελλάδος και του 
Υπουργείου Εργασίας και Κοινωνικών Ασφαλίσεων που 
εμπλέκονται στο έργο της Επιτροπής, καθώς και για κάθε 
άλλο πρόσωπο το οποίο συμμετέχει στην υποστήριξη του 
έργου της Επιτροπής. Τα πρόσωπα αυτά, εφόσον τους ζη¬ 
τηθεί, θέτουν στην διάθεση της Επιτροπής καιτων αρμοδίων 
εποπτικών αρχών οποιοδήποτε στοιχείο σχετικό με συναλ¬ 
λαγές τους επί κινητών αξιών σύμφωνα με τις ισχύουσες νο¬ 
μοθετικές και κανονιστικές διατάξεις και δεν εμποδίζουντην 
άσκηση της εποπτείας από τις αρμόδιες αρχές. 

Γ. ΕΚΣΥΓΧΡΟΝΙΣΜΟΣ ΤΗΣ ΔΙΟΙΚΗΤΙΚΗΣ ΟΡΓΑΝΩΣΗΣ 
ΤΩΝ ΑΣΦΑΛΙΣΤΙΚΩΝ ΦΟΡΕΩΝ ΑΡΜΟΔΙΟΤΗΤΟΣ ΤΟΥ 
ΥΠΟΥΡΓΕΙΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ. 

1. Δημιουργία ορθολογικής διοικητικής οργάνωσης των 
Ασφαλιστικών Φορέων 

Οι Ασφαλιστικοί Φορείς πρέπει να φροντίσουν, σύμφωνα με 
την ισχύουσα νομοθεσία, για την συμπλήρωση των εσωτερι¬ 
κών Κανονισμών Διάρθρωσηςτων Υπηρεσιώντους και τη σύ¬ 
σταση υπηρεσιακής μονάδας η οποία θα έχει την ευθύνη της 
παρακολούθησης και της αποτίμησηςτου χαρτοφυλακίου και 
εν γένει της περιουσίας του Ασφαλιστικού Φορέα. Η εν λόγω 
υπηρεσιακή μονάδα, θα εισηγείται στο Διοικητικό Συμβούλιο 
του Φορέα για τις επενδύσεις και τη διαχείριση των διαθεσί¬ 
μων, θα παρέχει στοιχεία για τον υπολογισμό των επενδύσε¬ 
ων στο Υπουργείο Εργασίας και Κοινωνικών Ασφαλίσεων και 
στην Επιτροπή καθώς και κάθε άλλο στοιχείο σχετικό με τις 
επενδύσεις και την περιουσία του Ασφαλιστικού Φορέα. 

Ο εσωτερικός κανονισμός διάρθρωσης της συγκεκριμέ¬ 
νης υπηρεσιακής μονάδας θα πρέπει να περιγράφει με σα¬ 
φήνεια και πληρότητα τις αρμοδιότητες της μονάδας, που 
ενδεικτικά αναφέρονται ανωτέρω και να καθορίζει τα καθή¬ 
κοντα και τις ευθύνες των απασχολούμενων σε αυτή, εξα¬ 
σφαλίζοντας την εύρυθμη και αποτελεσματική λειτουργία 
της καθώς και το εμπιστευτικό της πληροφόρησης. 

2. Παροχή επαρκούς πληροφόρησης στους ασφαλισμέ¬ 
νους των Ασφαλιστικών Φορέων για την εξέλιξη της κινητής 
περιουσίας τους 

Οι Ασφαλιστικοί Φορείς οφείλουν να ενημερώνουν με κά¬ 
θε πρόσφορο τρόπο σε τακτά χρονικά διαστήματα, τους 
ασφαλισμένους τους για: 

• την τρέχουσα κατάσταση της διαχείρισης των διαθεσί¬ 
μων τους 

• τη διάρθρωση των χαρτοφυλακίων 

• την ακολουθούμενη επενδυτική πολιτική (συνοπτική πε¬ 
ριγραφή) και 

• τις επιτευχθείσες αποδόσεις των χαρτοφυλακίων. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Μαρτίου 2002 

